PTT-BCP ลดราคาน้ำมันทุกชนิด 70 สต./ลิตร เว้น E85 ลด 35 สต. มีผลพรุ่งนี้
PTT-BCP ลดราคาน้ำมันทุกชนิด 70 สต./ลิตร เว้นE85 ลด 35 สต. มีผลพรุ่งนี้ (10 ธ.ค.)
9 ธ.ค. 2558

ผู้สื่อข่าวรายงานว่า บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันทุกชนิด 70 สตางค์/ลิตร ยกเว้น E85 ปรับลดลง 35 สตางค์/ลิตร มีผลตั้งแต่วันพรุ่งนี้(10 ธ.ค.) หลังราคาน้ำมันในตลาดโลกปรับตัวลดลงมาก
ทั้งนี้ ส่งผลให้ราคาขายปลีกหน้าสถานีบริการน้ำมันในเขตกรุงเทพฯและปริมณฑล ของ PTT และ BCP ในวันพรุ่งนี้ เป็นดังนี้ เบนซิน ออกเทน 95 ของ PTT อยู่ที่ 31.06 บาท/ลิตร , แก๊สโซฮอล์ 95 อยู่ที่ 24.10 บาท/ลิตร ,แก๊สโซฮอล์ 91 อยู่ที่ 23.68 บาท/ลิตร , E20 อยู่ที่ 21.74 บาท/ลิตร , E85 อยู่ที่ 18.99 บาท/ลิตร และดีเซล อยู่ที่ 21.69 บาท/ลิตร